stanford-oval/wikipedia huggingface dataset:
FTX (חברה)
היסטוריה > קריסת החברה

במשך שנים נתפשה החברה כאחת הבורסות היציבות והאמינות ביותר בתעשיית הקריפטו העולמית, עד לנובמבר 2022, אז נקלעה למשבר כלכלי קשה. אתר החדשות קוינדסק (אנ') חשף ב-2 בנובמבר כי אחת משותפותיה של הבורסה, חברת אלמידה ריסרץ' (אנ') אשר נוסדה גם היא בידי בנקמן-פריד, החזיקה כמות גדולה במיוחד של נכסיה במטבעות התשתית של הבורסה, FTT. חשיפה זו הצביעה על כך שהדיווחים הפיננסיים של החברה היו הלכה למעשה שקריים, מכיוון שחלק ניכר מאחזקותיה הושקעו בזירת המסחר של עצמה באמצעות חברת-בת.
הידיעה המרעישה גרמה לטלטלות בשוקי הקריפטו שהובילו לנפילה של יותר מ-12 אחוזים בערכו של מטבע הביטקוין, אשר הגיע לשווי הנמוך ביותר שלו מזה שנתיים, כ-16 אלף דולרים. הגורם העיקרי לירידה היה הכרזתה של בורסת בינאנס, אשר הודיעה מיד לאחר החשיפה כי תמכור את כל אחזקותיה באף טי אקס ובכך גרמה לקריסת מחיר המנייה של החברה.
החדשות הטילו צל של חוסר ביטחון והיסטריה על פני השוק, ורבים מלקוחות החברה החלו לנסות למשוך את כספם בחזרה. לאור צרותיה הכלכליות לא הצליחה אף טי אקס לעמוד בעומס הדרישות המרובות, ונאלצה לחסום את הרשאות המשיכה מפלטפורמת המסחר שלה לאלתר, ואף החלה להעביר חלק מנכסיה לארנקים קריפוטגרפיים קרים. הגבלות אלו הגיעו גם לשלוחתה של החברה בארצות הברית.
בימים הבאים חתמה בינאנס על מכתב כוונות בו הצהירה כי תרכוש את אף טי אקס תוך כדי עריכת בדיקת נאותות, אולם משכה את הצעתה כעבור יום לאחר שמספר דיווחים מידי רגולטורים אמריקאים הצביעו על חשד למעילה בכספי הלקוחות. בשל כך, הגישה אף טי אקס בקשה רשמית לפשיטת רגל ב-11 בנובמבר, ובנקמן-פריד התפטר מתפקידו כמנכ"ל.
בעקבות התפטרותו של בנקמן-פריד מונה ג'ון ג'יי. ריי השלישי לתפקיד מנכ"ל החברה, ונועד לשמש בתור מפרקה על ידי איסוף כל נכסיה הנותרים לצורך תשלום החובות שצברה. בהצהרה שמסר הלה לבית המשפט הודיע כי בהתאם לרישומי החברה, הלוותה חברת הבת של אף טי אקס, אלמידה ריסרץ', כמיליארד דולרים לבנקמן-פריד ויותר מחמש מאות מיליון דולרים למייסד המשנה של אף טי אקס, נישאד סינג, ב-30 בספטמבר אותה שנה.
בתגובה למטלת פירוק החברה שהוטלה עליו טען המנכ"ל החדש, אשר סייע בעבר בהליכי פשיטת הרגל של חברות מפורסמות כגון אנרון, נורטל, ואחרות, כי ”לכל אורך הקריירה שלי מעולם לא ראיתי כזה כישלון תאגידי של ניהול אמצעים לקוי, וכזה חוסר של מידע פיננסי אמין, כפי שמסתמן כאן”. כאשר העיד בפני ועדת השירותים הפיננסיים של בית הנבחרים (אנ') אמר בפשטות כי ”לא קיימת שום מערכת של תיעוד או שמירת מסמכים, תרתי משמע” בנוסף לכך שהחברה השתמשה בתוכנת מחשב פשוטה עבור מחלקת הנהלת החשבונות שלה, אשר החזיקה במיליארדי דולרים.
לבקשתה של ארצות הברית נעצר בנקמן-פריד באיי הבהאמה באשמת "עבירות פיננסיות". על אף שרמז תחילה כי ינסה להילחם בהאשמות שהועלו נגדו, הסכים לבסוף להיעתר לבקשת ההסגרה שהוצאה על שמו, וב-21 בדצמבר הוסגר לידי ארצות הברית. בהמשך שוחרר בערבות בגובה של כ-250 מיליון דולרים אשר שולמה בידי הוריו, כאשר תנאי שחרורו קבעו כי חל עליו איסור לעזוב את ביתם.
בסוף מאי 2024 גזר בית משפט במנהטן עונש של 7.5 שנות מאסר על ריאן סלאמה, בכיר לשעבר בבורסת הקריפטו FTX, לאחר שסלאמה הורשע בהפרת חוק מימון בחירות ובהפעלת עסק לא חוקי להעברות כספים. בנוסף, נגזר כי סלאמה גם ישלם 6 מיליון דולר באמצעות חילוט נכסים, ועוד פיצויים בסך 5 מיליון דולר.
אקוסיסטם

יחידת התשתית של הפלטפורמה נקראת "אסימון FTX" והיא מטבע מבוזר שהסיומת שלו היא FTT. עד לפשיטת הרגל של החברה נסחר המטבע במרבית הבורסות המובילות ושימושו העיקרי היה עבור גביית עמלות וצבירת ריבית על גבי פלטפורמת המסחר שלו. כמות המטבעות המקסימלית היא 352,170,015, אם כי היא צפויה להצטמצם לחצי בשל שריפת מטבעות מכוונת הנעשית באופן הדרגתי עם כל העמלות הנצברות בידי החברה.
יחסי אל סלוודור – צרפת

| יחסי אל סלוודור – צרפת |
| --- | --- |
אל סלוודור: צרפת


אל סלוודור: צרפת
שטח (בקילומטר רבוע)
21,041: 643,801
אוכלוסייה
6,356,362: 66,616,602
תמ"ג (במיליוני דולרים)
34,016: 3,030,904
תמ"ג לנפש (בדולרים)
5,351: 45,498
משטר
רפובליקה: רפובליקה נשיאותית למחצה

יחסי אל סלוודור–צרפת הם היחסים הנוכחיים וההיסטוריים בין רפובליקת אל סלוודור לרפובליקה הצרפתית. שתי המדינות חברות באו"ם.
היסטוריה

בשנת 1841, אל סלוודור קיבלה את עצמאותה לאחר פירוק הפרובינציות המאוחדות של מרכז אמריקה. ב-2 בינואר 1858, אל סלוודור וצרפת כוננו יחסים דיפלומטיים עם חתימת חוזה ידידות, מסחר וניווט. זמן קצר לאחר מכן היגרו כמה צרפתים לאל סלוודור. בשנת 1943 פרסם הסופר הצרפתי אנטואן דה סנט-אכזופרי את הנסיך הקטן. הספר נכתב בהשראת אשתו הסלוודורית של סנט-אכזופרי, קונסואלו דה סנט-אכזופרי, כאשר כוכב הלכת הביתי הקטן של הנסיך קיבל השראה מאל-סלוודור.
בשנת 1981, במהלך מלחמת האזרחים באל סלוודור, צרפת (יחד עם מקסיקו) הכירה בכך שהמורדים הסלוודוריים (FMLN) מייצגים מגזר באוכלוסייה, ולכן הייתה להם הזכות להשתתף בפתרון פוליטי למלחמת האזרחים. זו הייתה הפעם הראשונה ששתי ממשלות, מבלי לנתק את היחסים הדיפלומטיים עם החונטה של אל סלוודור, הכירו רשמית בקיומו של כוח אופוזיציה לגיטימי שעליו להשתתף בכל פתרון למשבר. שלום הושג בין ה-FMLN לבין ממשלת אל סלוודור עם חתימת הסכמי השלום של צ'פולטפק (אנ') בשנת 1992. בשנת 2012, ציינה צרפת את יום השנה העשרים לחתימת הסכמי השלום בפריז והשתתף בה שר החוץ הסלוודורי, הוגו מרטינס.
שתי המדינות מקיימות דיאלוג צמוד בנושא שילוב אזורי באמריקה המרכזית, ביטחון דמוקרטי, ממשל תקין, שלטון החוק וכן סיוע בפיתוח; בין יתר הנושאים. באוקטובר 2013 חגגו שתי המדינות 155 שנות יחסים דיפלומטיים. באפריל 2016 ביקר השליח הצרפתי, ז'אן-פייר בל, באל סלוודור ונפגש עם נשיא אל סלוודור סלוודור סאנצ'ס סרן. באוקטובר 2016 ביקר שר החוץ הסלוודורי, הוגו מרטינס, בביקור שני בצרפת, שם חתם על הסכם בין שתי המדינות להקל על פעולות המימון באל סלוודור  של פרופרקו, חברה בת של הסוכנות לפיתוח צרפתית (AFD).
שיתוף פעולה תרבותי וחינוכי

שיתוף פעולה דו-צדדי בין שתי המדינות מוקדש בעיקר לקידום השפה הצרפתית, חילופי תרבות והכשרה באוניברסיטאות באל סלוודור. ממשלת צרפת תומכת ב- Lycée Français de San Salvador (המכונה גם בית הספר התיכון Consuelo et Antoine de Saint-Exupéry), עם יותר מ-1,300 תלמידים. יתר על כן, קיים סניף של ארגון "אליאנס פראנסז" בסן סלוודור המבטיח הכשרת מורים דוברי צרפתית.
ביוני 2017 חתמו שתי המדינות על הסכם מסגרת לשיתוף פעולה תרבותי, אוניברסיטאי, מדעי וטכני. במרץ 2018 חתמו שתי המדינות גם על הסכם להכרה הדדית בתעודות. בשנת 2019 היו 230 סטודנטים סלוודוריים שלמדו לימודים גבוהים בצרפת. סלוודורים מהווים את קבוצת הסטודנטים הגדולה ביותר ממרכז אמריקה בצרפת.
נציגויות דיפלומטיות

אל סלוודור מחזיקה בצרפת שגרירות בפריז.
צרפת מחזיקה באל סלוודור שגרירות בסן סלוודור.
התן (סדרת טלוויזיה, 2024)

ערך זה עוסק בסדרת טלוויזיה בריטית משנת 2024. אם התכוונתם למשמעות אחרת, ראו .
| --- | --- |

כרזת העונה הראשונה
 מבוסס על:  נשיא על הכוונת מאת פרדריק פורסיית'
 סוגה:  מותחן
 כותבים:  רונן בנט 
 בימוי:  בריאן קירק, Anu Menon, התן (סידרה 2024), Anthony Philipson 
 שחקנים:  אדי רדמיין (התן)  ליה ויליאמס  חאליד עבדאללה  אלינור מטסורה  Jonjo O'Neill  Chuk Iwuji  צ'ארלס דאנס  ריצ'רד דורמר  לשאנה לינץ'  אורסולה קורברו  Sule Rimi 
 ארץ מקור:  הממלכה המאוחדת 
 שפות:  אנגלית (שפה עיקרית) ספרדית (שפה משנית)
 מספר עונות:  1 
 מספר פרקים:  10 
 הפקה
 מפיקים בפועל:  בריאן קירק, גארת נים, Nigel Marchant, רונן בנט, אדי רדמיין 
 חברת הפקה:  Sky Studios (אנ') Universal Television (אנ') Carnival Films (אנ')
 מוזיקה:  האושקה
 אורך פרק:  50 דקות
 שידור
 רשת שידור:  Sky Atlantic (אנ') Peacock
 תקופת שידור מקורית:  7 בנובמבר 2024 – הווה 
 קישורים חיצוניים
 אתר רשמי
 דף התוכנית ב-IMDb
 
התן (באנגלית: The Day of the Jackal) היא סדרת טלוויזיה בריטית מסוגת מותחן המבוססת על הספר נשיא על הכוונת מאת פרדריק פורסיית'; במסגרת יצירת הסדרה עלילת הספר עברה שינויים שהתאימו אותה לרוח התקופה החדשה. בסדרה מככבים אדי רדמיין ולשאנה לינץ' בתור רוצח שכיר שפועל במדינות שונות וסוכנת של הביון הבריטי ששואפת לתפוס אותו.
העונה הראשונה החלה להיות משודרת בבריטניה ב-7 בנובמבר 2024 בערוץ Sky Atlantic (אנ') ובשירות הזרמת מדיה Now (אנ') ובארצות הברית ב-14 בנובמבר 2024 בשירות הזרמת מדיה Peacock. בנובמבר 2024 הסדרה חודשה לעונה שנייה.
רקע

אחרי שפוליטיקאי גרמני נרצח על ידי מתנקש באמצעות רובה צלפים ממרחק גדול שנחשב על גבול הבלתי אפשרי לצליפה, סוכנת של הביון הבריטי נחושה לנסות לתפוס את המתנקש שנע בין מדינות שונות.
שחקנים ודמויות

אדי רדמיין בתור התן, רוצח שכיר.
לשאנה לינץ' בתור ביאנקה פולמן, סוכנת של הביון הבריטי.
אורסולה קורברו בתור נוריה, אשתו של התן.
צ'וקוודי יוג'י (אנ') בתור אוסיטה האלקרו, בכיר בסוכנות הביון הבריטי.
חאליד עבדאללה בתור אולה דאג צ'ארלס, יזם טכנולוגי מיליארדר שהופך למטרה של התן.
ליה וויליאמס בתור איזבל קירבי, בכירה בסוכנות הביון הבריטי.
צ'ארלס דאנס בתור טימותי ווינתרופ, איש פיננסים עשיר ששוכר את שירותיו של התן.
אלינור מטסורה (אנ') בתור זינה ג'נסון, המתווכת בין התן לבין מעסיקה טימותי ווינתרופ.
סולה רימי בתור פול פולמן, בעלה של הסוכנת ביאנקה פולמן.
פלוריסה קמארה בתור ג'סמין פולמן, בתם של ביאנקה ופול פולמן.
בן הול בתור דמיאן ריצ'רדסון, סוכן של הביון הבריטי.
ג׳ונג׳ו אוניל (אנ') בתור אדוארד קארבר, סוכן של הביון הבריטי.
קייט דיקי (אנ') בתור אליסון סטוק, מקור מידע של הסוכנת ביאנקה פולמן ואשתו של לארי סטוק.
פטריק אוקיין (אנ') בתור לארי סטוק, בעלה של אליסון סטוק ואחיו של נורמן סטוק.
ריצ'רד דורמר בתור נורמן סטוק, יצרן כלי נשק שהתן שוכר את שירותיו ואחיו של לארי סטוק.
אדם ג'יימס בתור ג'רמי ווייטלוק, שר החוץ הבריטי.
ג'רארד קרנס (אנ') בתור גארי קוב, שותפו לצוות של התן בתקופת שירותו הצבאי.
פרקים

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 7 בנובמבר 2024 | 12 בדצמבר 2024 |
הפקה

בנובמבר 2022 הסדרה הוכרזה כפרויקט של חברת ההפקה הבריטית Carnival Films (אנ') שנשכרה לשם כך על ידי Sky ו-Peacock. התסריטאי רונן בנט כתב את הסדרה.
הסדרה חודשה לעונה שנייה בנובמבר 2024.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 2025 | סדרת הדרמה הטובה ביותר | "התן" | מועמדות |  |
| פרס גלובוס הזהב | 2025 | השחקן הטוב ביותר בסדרת דרמה | אדי רדמיין | מועמדות |  |
| פרס סטלייט | 2025 | השחקן הטוב ביותר בסדרת דרמה או ז'אנר | אדי רדמיין | מועמדות |  |
הערות שוליים

1 2  Shrishty Mishra (November 3, 2022). 'The Day of the Jackal' TV Series Adaptation Ordered at Peacock. Collider. Retrieved December 31, 2024
↑  Joe Otterson (Jun 2, 2023). Lashana Lynch Joins Eddie Redmayne in ‘Day of the Jackal’ Series at Sky, Peacock. Variety. Retrieved December 31, 2024
↑  David Craig (November 6, 2024). The Day of the Jackal release date, plot and trailer for Sky remake. Radio Times. Retrieved December 31, 2024
↑  Oscar Kim Bauman (November 11, 2024). Where to Watch The Day of the Jackal, Peacock's New Political Thriller Series. NBC.com. Retrieved December 31, 2024
1 2  Rick Porter (November 22, 2024). ‘The Day of the Jackal’ Renewed for Second Season at Peacock and Sky. Hollywood Reporter. Retrieved December 31, 2024
↑  Manori Ravindran (November 3, 2022). ‘Day of the Jackal’ Spy Thriller to Be Reimagined as TV Series for Peacock, Sky. Variety. Retrieved December 31, 2024
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
מרטין שורט

| --- | --- |

 לידה:  26 במרץ 1950 (בן 74) המילטון, אונטריו, קנדה
 שם לידה:  Martin Hayter Short 
 סוגה מועדפת:  קומדיה
 מדינה:  ארצות הברית, קנדה 
 תקופת הפעילות:  מ-1974
 מקום לימודים:  אוניברסיטת מקמסטר  תיכון וסטדייל 
 בן או בת זוג:  Nancy Dolman (1980–2010) 
 פרסים והוקרה:  זוכה פרס אמי
 פרופיל ב-IMDb
 
מרטין הייטר שורט (באנגלית: Martin Hayter Short; נולד ב-26 במרץ 1950), הוא שחקן, קומיקאי, סופר, זמר ומפיק קנדי-אמריקאי, זוכה פרס טוני, אמי ופרס גילדת שחקני המסך. הוא מפורסם בגין תפקידיו הקומיים, בעיקר במסגרת תוכנית הטלוויזיה "סאטרדיי נייט לייב" ובסרטי הקולנוע "שלושה אמיגוס", "יום במלכודת", "אבי הכלה" ו"הפלישה ממאדים".
ביוגרפיה

בשנת 1971 סים לימודי תואר ראשון בעבודה סוציאלית מאוניברסיטת מקמסטר.
באוקטובר 2023, שורט, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
פילמוגרפיה חלקית

| שנה | שם הסרט | שם הדמות | הערות |
| --- | --- | --- | --- |
| 1986 | שלושה אמיגוס | נד נידלנדר |  |
| 1987 | יום במלכודת | ג'ק פוטר |  |
| 1989 | התמונה הגדולה | נייל סוזמן |  |
| 1989 | שלושת הגנובים | נד פרי |  |
| 1991 | אבי הכלה | פרנק אגלהופר |  |
| 1993 | אנחנו חוזרים! סיפור הדינוזאורים | סטאבס הליצן | דיבוב |
| 1996 | הפלישה ממאדים | ג'רי רוס |  |
| 1998 | נסיך מצרים | הוי | דיבוב |
| 1999 | החברים של ממפורד | ליונל דילארד |  |
| 1999 | אליס בארץ הפלאות | הכובען המטורף |  |
| 2001 | נסיך החלומות | רודני | סרט טלוויזיה |
| 2002 | כוכב המטמון | בן הרובוט | דיבוב |
| 2004 | ג'ימיני גליק בלה לה ווד | ג'ימיני גליק |  |
| 2006 | סנטה במשרה חלקית 3 | ג'ק פרוסט |  |
| 2006 | Khan Kluay | ג'יי | דיבוב |
| 2012 | מדגסקר 3: מקרקסים את אירופה | סטפנו אריה הים | דיבוב |
| 2014 | Working the Engels | צ'אק פסטרי | פרק: "Jenna vs. Big Pastry" |
| 2015-2014 | מולייני | לואיס "לו" קאנון | סדרת טלוויזיה; 13 פרקים |
| 2015 | אנשים קשים | בתפקיד עצמו | סדרת טלוויזיה |
| 2019 | משפחת אדמס | סבא פראמפ | דיבוב |
| 2020 | משפחת וילובי | וולטר וילובי | דיבוב |
| 2021 | שמיגדון! | לפרקון | תפקיד משני; 6 פרקים |
| 2021–הווה | רק רוצחים בבניין | אוליבר פוטנאם | תפקיד ראשי; 40 פרקים |
| 2022 | פעמיים ריטה | צ'יז | דיבוב |
שאנדור טסלר

| --- | --- |

 לידה:  25 ביוני 1903 בודפשט, האימפריה האוסטרו-הונגרית 
 פטירה:  23 ביולי 2000 (בגיל 97) ספרטנבורג, ארצות הברית 
 מדינה:  הונגריה 
 מקום קבורה:  Greenlawn Memorial Gardens 
 
שאנדור טסלר (בהונגרית: Teszler Sándor; בודפשט, 25 ביוני 1903 – ספרטנבורג, דרום קרוליינה, 23 ביולי 2000) היה מהנדס יהודי-הונגרי, שהיגר לארצות הברית לאחר מלחמת העולם השנייה, בעל מפעל טקסטיל, נדבן, פטרון.
קורות חיים

שאנדור טסלר נולד במשפחה יהודית באימפריה האוסטרו-הונגרית. הוא נולד עם קלאב פוט שניתן היה לרפא באותה התקופה רק בצורה מכאיבה מאוד, כך שטסלר בילה את שנותיו הראשונות בבתי חולים בבודפשט, אך לאחר מספר שנים של טיפול, הצליח להשתלב בבית הספר. אחרי סיום לימודיו בתיכון בבודפשט, למד הנדסת טקסטיל באוניברסיטת קמניץ בגרמניה. כיהודי טסלר לא יכול היה ללמוד באוניברסיטה בהונגריה בשל החוק נומרוס קלאוזוס שעל פיו מכסת הסטודנטים היהודים כבר התמלאה.
לאחר סיום לימודיו הצטרף לחברת הטקסטיל של אחיו בזאגרב שבקרואטיה בשנת 1925. בשנת 1929 התמזג המפעל עם מפעל אחר ועבר לצ'אקובץ, קרואטיה. תעשיית הטקסטיל ביוגוסלביה לא הייתה כמעט קיימת בתקופה זו מכיוון שרוב חברות הטקסטיל היו בחלק הצ'כי של האימפריה האוסטרו-הונגרית. בשנת 1941 היא הפכה לחברה גדולה ולתשלובת.
בעקבות פלישת גרמניה ליוגוסלביה באפריל 1941, האזור בו היה מפעלו הפך לשליטת הונגריה. המפעל המשיך לייצר מוצרי טקסטיל עבור ממשלת הונגריה ובמשך שלוש שנים משפחת טסלר, כולל אשתו ושני בניו, לא נפגעה. כשצבא גרמניה כבש את הונגריה בשנת 1944 (מבצע מרגרטה), מצבם של יהודי הונגריה הידרדר במהירות. התערבותם של עובדי המפעל עצמם מנעה את גירוש משפחת טסלר למחנות ההשמדה, אך הביאה לכך שהם נכלאו בשטח המפעל למשך כמעט חצי שנה. בהמשך ברח טסלר עם משפחתו לבודפשט, שם הצליחו להסתתר, אך בנובמבר נלקחו להוצאה להורג. המשפחה הייתה על סף התאבדות באמצעות נטילת טבליות ציאניד, אך ניצלו בתערבותו של הקונסול השווייצרי, שהיה אחראי על אזרחי יוגוסלביה בבודפשט.
קורות חיים > אחרי המלחמה

הם שרדו את השואה בהונגריה. לאחר ששוחררו על ידי הסובייטים ניסו הטסלרים לבנות את חייהם מחדש. ממשלת יוגוסלביה תפסה והלאימה את מפעלם וטענה כי שיתפו פעולה עם הגרמנים. טסלר היה אחד משלושת המומחים לטקסטיל שעזרו לבנות מחדש את תעשיית הטקסטיל של הונגריה, אולם התנאים המידרדרים וההשתלטות המתמשכת של הקומוניסטים על ממשלת הונגריה הובילו אותו לעזיבה לבריטניה, שם למדו בניו בבית הספר.
קורות חיים > ההגירה לארצות הברית

בינואר 1948 היגר טסלר לעיר ניו יורק, שם החל לנהל את אחד ממפעלי הטקסטיל של אחיו בלונג איילנד. בניו באו אחריהם ושניהם נרשמו לאוניברסיטת צפון קרוליינה ללימודי טקסטיל וכימיה. בשנת 1960, בנו אנדרו טסלר עבר לספרטנבורג שבדרום קרוליינה בכדי להקים את בית הסריגה של בוט (Butte Knitting Mill) ובשנת 1961 מכר שאנדור טסלר את מפעלו בלונג איילנד ועבר גם הוא לספרטנבורג. הוא הקים מפעל טקסטיל בהר קינגס הסמוך בצפון קרוליינה, ובגלל ניסיונו עם האפליה באירופה פעל רבות נגד ההפרדה הגזעית במפעל שלו. בשנת 1965 מכר את מפעלו לאחים ריבס והחל לעבוד עם בנו אנדרו טסלר בספרטנבורג.
הוא היה לדמות דומיננטית בתעשיית הטקסטיל של דרום קרוליינה. כיוון שהיה מעריץ גדול של סוגת האופרה ושל המלחין בלה ברטוק הוא הפך לחברו של המלחין אחרי שברטוק היגר לארצות הברית. בהוא האיש שהקים את מצבתו של ברטוק בניו יורק על חשבונו. טסלר סיים את לימודיו ב"מכללת וופורד" בספידפנבורג וזו כיבדה אותו בהענקת דוקטור לשם כבוד של האוניברסיטה וספריית האוניברסיאה נושאת את שמו. מאוחר יותר, גם בית ספר יסודי בעיר קיבל את שמו (בית הספר מקארתי-טסלר).
לקריאה נוספת

בן דנלאפ מדבר על חיים נלהבים, ינואר 2008 (וידאו)
ביוגרפיה קצרה באתר מכללת וופורד
בואו לאכול איתי עונה 7

| --- | --- |

 מנחים:  קריינות: שי אביבי
 משתתפים:  ראו בהמשך
 פרסים:  נסיעה קולינרית לאיטליה
 ארץ מקור:  ישראל ישראל
 שפות:  עברית
 מספר פרקים:  25
 הפקה
 מפיק:  אבי ארמוזה מיכל שלף וולמן
 חברת הפקה:  Armoza Formats
 עורכים:  אבי ארמוזה הלית לוי
 בעלי תפקידים נוספים:  עורכת ליהוק: ענת רשף
 אורך פרק:  26-30 דקות
 שידור
 רשת שידור:  כאן 11
 תקופת שידור מקורית:  30 ביולי 2023 – 31 באוגוסט 2023 (33 ימים)
 קישורים חיצוניים
 אתר התוכנית
 
 → עונה שישיתספיישל פסח 2024 ←
בואו לאכול איתי עונה 7 היא העונה השביעית ועונת היחידים החמישית של תוכנית המציאות הישראלית "בואו לאכול איתי". העונה שודרה החל מ-30 ביולי עד 31 באוגוסט 2023 בכאן 11, והיא כללה 25 פרקים ששודרו בחלוקה של 5 פרקים על כל שבוע. פרקי העונה מלווים בקריינות קומית של שי אביבי.
על העונה

עונה זאת היא העונה השביעית של התוכנית, העונה החמישית שמתקיימת בפורמט היחידים (השלישית בכאן 11), והעונה החמישית במצטבר ששודרה בכאן 11.
בעונה זאת מונתה מיכל שלף וולמן למפיקה הראשית של התוכנית במקומה של עדי רוסמן ששימשה בתפקיד במשך שלוש עונות.
עונה זאת זכתה לתשומת לב ציבורית. אמירות שונות במהלך העונה עוררו סערות ברשתות החברתיות והיא הנצפית ביותר מבין כל עונות התוכנית.
העונה זכתה בפרסי האקדמיה לטלוויזיה לשנת 2023 בקטגוריית תוכנית המציאות ובקטגוריית הליהוק.
התרחשויות בולטות

בשבוע השני השתתפה השחקנית מיה דגן. השתתפותה בתוכנית עוררה ביקורת מכיוון שאינה אנונימית כמו שאר משתתפי השבוע. לצד זה, היא הותקפה ברשתות החברתיות על התנהגותה בתוכנית כאשר חלק מהצופים טענו שהיא ניסתה למשוך תשומת לב ולוודא ששאר המשתתפים מכירים אותה. בנוסף, בראיון לאחר התוכנית בן תקף את מיה ואת היחס שלה כלפיו במהלך צילומי התוכנית.
בארוחה הראשונה של השבוע השלישי, יעל התבטאה באופן הומופובי כשאמרה שהיא נגעלת מהומואים ולסביות (בהמשך הבהירה שהיא התכוונה ליחסי מין הומוסקסואליים). התבטאותה עוררה סערה ברשתות החברתיות ואף גרמה לתאגיד השידור הישראלי להוציא הבהרה לפיה הם מתנערים מהאמירה.
את הארוחה החמישית של השבוע השלישי אירח דובי, חרדי מקהילת חסידות גור. במהלך ההכנות לארוחה, אנשי הקהילה דפקו על דלת ביתו והזהירו אותו מהשלכות שצפויות לו בעקבות השתתפותו בתוכנית. לאחר שידור הפרק התעורר חשש אצל הצופים ממה שקרה לו בהמשך. עם זאת, לאחר התוכנית הוא הבהיר שהוא עדיין חלק מהקהילה אך שילם מחיר אישי.
בארוחה הרביעית של השבוע הרביעי התבטא אוליבר באופן שנוי במחלוקת כלפי מצעד הגאווה וביקר את אופיו של המצעד. הדבר עורר את זעמם של חלק מצופי התוכנית שטענו שאמירתו הומופובית.
בשבוע החמישי השתתפה שלי אבנשטיין שחטפה ביקורות קשות ברשתות החברתיות על התנהגותה בתוכנית ועל דמותה שהצטיירה כמתנשאת ומפונקת. שלי מצדה טענה שהפקת התוכנית יצרה נרטיב מוטעה ודבריה בתוכנית הוצאו מהקשרם.
בשבוע החמישי השתתף רועי אלעני שקיבל הציון 37, הציון הכי גבוה שהתקבל בכל התוכנית.
שבועות העונה > שבוע 1 (השרון)

השבוע הראשון של העונה היה שבוע השרון והוא שודר בין 30 ביולי ל-3 באוגוסט 2023. בשבוע זה ניצח לירון אלון עם 31 נקודות.
לירון אלון – בן 28, נשוי, מיהוד.
שלי סנשיין וולמן – בת 40, רווקה, מרעננה.
עמית שמיר – בן 42, רווק, משדי חמד.
רחלי סופיר – נשואה +3, מכפר סבא.
חנה כהן – בת 71, גרושה +2, מכפר יונה.
| סדר האירוח | המשתתף/ת | נקודות> לירון | נקודות> שלי | נקודות> עמית | נקודות> חנה | נקודות> רחלי | סה"כ נקודות |
| --- | --- | --- | --- | --- | --- | --- | --- |
| 1 | לירון אלון | המארח | 8 | 7 | 8 | 8 | 31 |
| 2 | שלי סנשיין וולמן | 6 | המארחת | 10 | 7 | 6 | 29 |
| 3 | עמית שמיר | 7 | 5 | המארח | 7 | 6 | 25 |
| 4 | חנה כהן | 6 | 5 | 7 | המארחת | 6 | 24 |
| 5 | רחלי סופיר | 7 | 6 | 10 | 7 | המארחת | 30 |
שבועות העונה > שבוע 2 (מרכז)

השבוע השני של העונה היה שבוע המרכז והוא שודר בין 6 באוגוסט ל-10 באוגוסט 2023. בשבוע זה ניצח בן טרומן עם 34 נקודות.
סיוון קנטי אביטן – נשואה +3, מראשון לציון.
קרן בר לב – בזוגיות, מרמת גן.
בן טרומן – בן 29, בזוגיות, מרמלה.
דני סימון – בן 76, גרוש בזוגיות, מיבנה.
מיה דגן – בת 47, בזוגיות +1, מתל אביב.
| סדר האירוח | המשתתף/ת | נקודות> סיוון | נקודות> קרן | נקודות> בן | נקודות> דני | נקודות> מיה | סה"כ נקודות |
| --- | --- | --- | --- | --- | --- | --- | --- |
| 1 | סיוון קנטי אביטן | המארחת | 8 | 7 | 7 | 7 | 29 |
| 2 | קרן בר לב | 8 | המארחת | 6 | 7 | 8 | 29 |
| 3 | בן טרומן | 9 | 8 | המארח | 8 | 9 | 34 |
| 4 | דני סימון | 8 | 6 | 7 | המארח | 6 | 27 |
| 5 | מיה דגן | 8 | 7 | לא ידוע | 8 | המארחת | מקום שני |
שבועות העונה > שבוע 3 (ירושלים)

השבוע השלישי של העונה היה שבוע ירושלים והוא שודר בין 13 באוגוסט ל-17 באוגוסט 2023. בשבוע זה ניצחה מירב סעדו עם 35 נקודות.
טל רוזנבך שמעיה – בת 38, נשואה +3, ממעלה אדומים.
עומר צוברי – בן 26, רווק, מנחלאות.
מירב סעדו – נשואה +3 ,מגבעת זאב.
יעל בן חביב – נשואה, מירושלים.
דובי לוי – בן 22, גרוש, מבית שמש.
| סדר האירוח | המשתתף/ת | נקודות> טל | נקודות> עומר | נקודות> מירב | נקודות> יעל | נקודות> דובי | סה"כ נקודות |
| --- | --- | --- | --- | --- | --- | --- | --- |
| 1 | טל רוזנבך שמעיה | המארחת | 8 | 6 | 7 | 8 | 29 |
| 2 | עומר צוברי | 6 | המארח | 3 | 2 | 6 | 17 |
| 3 | מירב סעדו | 9 | 8 | המארחת | 8 | 10 | 35 |
| 4 | יעל בן חביב | 7 | 8 | 6 | המארחת | 7 | 28 |
| 5 | דובי לוי | 6 | 8 | 4 | לא ידוע | המארח | מקום רביעי |
שבועות העונה > שבוע 4 (צפון)

השבוע הרביעי של העונה היה שבוע הצפון והוא שודר בין 20 באוגוסט ל-24 באוגוסט 2023. בשבוע זה ניצח יובל ברנדס עם 32 נקודות.
ענבל פיניאן – אלמנה +3, מעפולה.
אביטל מגן – בת 63, נשואה, מחיפה.
לימור שובל – בת 31, נשואה +2, מבית אורן.
יובל ברנדס – בן 41, נשוי +4, מבית לחם הגלילית.
אוליבר רוס – גרוש +2, מנהריה.
| סדר האירוח | המשתתף/ת | נקודות> ענבל | נקודות> אביטל | נקודות> לימור | נקודות> יובל | נקודות> אוליבר | סה"כ נקודות |
| --- | --- | --- | --- | --- | --- | --- | --- |
| 1 | ענבל פיניאן | המארחת | 7 | 7 | 7 | 7 | 28 |
| 2 | אביטל מגן | 4 | המארחת | 7 | 5 | 6 | 22 |
| 3 | לימור שובל | 6 | 6 | המארחת | 7 | 7 | 26 |
| 4 | יובל ברנדס | 8 | 8 | 7 | המארח | 9 | 32 |
| 5 | אוליבר רוס | 7 | 7 | 7 | 7 | המארח | 28 |
שבועות העונה > שבוע 5 (תל אביב יפו)

השבוע החמישי של העונה היה שבוע תל אביב יפו והוא שודר בין 27 באוגוסט ל-31 באוגוסט 2023. בשבוע זה ניצח רועי אלעני עם 37 נקודות.
רובי טשרניחובסקי – בת 48, גרושה בשלישית +1, מחולון.
רועי אלעני – בן 26, מדרום תל אביב.
שלי אבנשטיין – בת 26, מצפון תל אביב.
אסף איפרגן – בזוגיות, מרמת גן.
אבינועם נתנאל – גרוש, מיפו.
| סדר האירוח | המשתתף/ת | נקודות> רובי | נקודות> רועי | נקודות> שלי | נקודות> אסף | נקודות> אבינועם | סה"כ נקודות |
| --- | --- | --- | --- | --- | --- | --- | --- |
| 1 | רובי טשרניחובסקי | המארחת | 7 | 7 | 6 | 6 | 26 |
| 2 | רועי אלעני | 9 | המארח | 9 | 10 | 9 | 37 |
| 3 | שלי אבנשטיין | 8 | 9 | המארחת | 5 | 7 | 29 |
| 4 | אסף איפרגן | 6 | 8 | 6 | המארח | 7 | 27 |
| 5 | אבינועם נתנאל | לא ידוע | 10 | 7 | 8 | המארח | מקום שני |